pythainlp/thai-wiki-dataset-v4 huggingface dataset:
หลวงปู่เพียร วิริโย

หลวงปู่เพียร วิริโย พระภิกษุฝ่ายวิปัสสนาธุระ อรัญวาสี อดีตเจ้าอาวาสวัดป่าหนองกอง จังหวัดอุดรธานี ศิษย์ของพระธรรมวิสุทธิมงคล (บัว ญาณสมฺปนฺโน) ท่านได้รับการยกย่องจากหลวงตามหาบัวว่าเป็นผู้มีวัตรเรียบร้อย ปฏิบัติเอาจริงเอาจรัง ไม่มีด่างพร้อย
ประวัติ.
ชาติกำเนิด.
หลวงปู่เพียร วิริโย นามเดิมของท่านคือ เฟือน จันใด ต่อมาพระอาจารย์ได้เมตตาเปลี่ยนชื่อให้ใหม่เป็น เพียร เป็นบุตรของนายพา - นางวัน จันใด เกิดวันพฤหัสบดีที่ 7 ตุลาคม พ.ศ. 2469 ที่บ้านศรีฐาน ตำบลศรีฐาน อำเภอคำเขื่อนแก้ว จังหวัดอุบลราชธานี หรือ จังหวัดยโสธร ในปัจจุบัน
อุปสมบท.
บรรพชาเป็นสามเณรที่วัดป่าศรีฐาน ตำบลกระจาย อำเภอคำเขื่อนแก้ว จังหวัดอุบลราชธานี เมื่อวันที่ 5 กรกฎาคม 2490 เมื่ออายุครบ 22 ปี ได้อุปสมบทเป็นพระภิกษุที่วัดเดียวกัน โดยมีพระครูพิศาลศีลคุณเป็นพระอุปัชฌาย์
ศึกษาธรรม.
หลังศึกษาพระธรรมระยะหนึ่ง ก็ออกธุดงค์ไปตามที่ต่าง ๆ จนได้เป็นลูกศิษย์ของหลวงปู่มั่น ภูริทตฺโต พระอาจารย์ใหญ่สายวิปัสนาภาคอีสาน เมื่อสิ้นบุญหลวงปู่มั่น หลวงปู่เพียรได้ตามหลวงตามหาบัว ญาณสัมปันโนมาสร้างวัดป่าบ้านตาดจนแล้วเสร็จ ต่อมาได้ออกธุดงค์ไปจำวัดอยู่กับหลวงปู่บัว ปริปุณฺโณ วัดราษฎรสงเคราะห์ อำเภอหนองวัวซอ จังหวัดอุดรธานี กระทั่งมาพบสถานที่สร้างวัดป่าหนองกอง เห็นว่าเป็นที่สงบเหมาะสร้างวัดปฏิบัติธรรม หลวงปู่เพียรจึงสร้างวัด ณ สถานที่แห่งนี้จนมั่นคงสืบมา
มรณภาพ.
หลวงปู่เพียร เริ่มมีอาการอาพาธเมื่อปี พ.ศ. 2546 กระทั่งในปี 2548 ได้เข้ารับการตรวจรักษาที่ รพ.ศูนย์อุดรธานี แพทย์วินิจฉัยว่าเป็นโรคปอดและโรคหัวใจ ต่อมาในปี 2552 ก็เข้ารับการตรวจรักษาบ่อยขึ้น ล่าสุดเมื่อเวลา 09.00 น. ของวันที่ 22 มิถุนายนที่ผ่านมา ลูกศิษย์ได้นำหลวงปู่เพียรที่มีอาการอาพาธส่ง รพ.ศูนย์อุดรธานี และได้รับการส่งต่อไปรักษาที่ รพ.ศรีนครินทร์ จังหวัดขอนแก่น ก่อนที่หลวงปู่จะมรณภาพด้วยอาการสงบ เมื่อเวลา 01.28 น. ของวันที่ 23 มิถุนายน พ.ศ. 2552
งานฌาปนกิจศพหลวงปู่เพียรจัดขึ้นเมื่อวันที่ 4 กรกฎาคม พ.ศ. 2552 อัฐิหลวงปู่เพียรได้แปรสภาพเป็นพระธาตุในเวลาต่อมา
วอลเลย์บอลชายในโอลิมปิกฤดูร้อน 2000

วอลเลย์บอลชายในโอลิมปิกฤดูร้อน 2000 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 10 นับตั้งแต่ปี ค.ศ. 1964 จัดการแข่งขันระหว่างวันที่ 17 กันยายน ถึง 1 ตุลาคม 2000 ที่ซิดนีย์ เอ็นเตอร์เทเมนท์ เซนเตอร์ และ ซิดนีย์ โชว์กราวน์ พาวิลเลียน โฟร์ โดยวอลเลย์บอลชายทีมชาติยูโกสลาเวีย สามารถคว้าเหรียญทองไปครองได้เป็นสมัยแรก
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
ศูนย์ภาษาอีแอลเอส

ศูนย์ภาษาอีแอลเอส  คือ ศูนย์การสอนภาษาอังกฤษในสหรัฐอเมริกา ซึ่งดำเนินการสอนให้กับนักเรียนจากหลายประเทศ โดยนิยมตั้งศูนย์ภายในวิทยาเขตของมหาวิทยาลัยต่างๆ โดยแรกเริ่มนั้นศูนย์ก่อตั้งในฐานะองค์กรหนึ่งสำหรับการสร้างสรรค์และการจัดพิมพ์สื่อต่างๆ ของสถาบัน ESL (English as a second or foreign language) โดย ELS เปิดศูนย์แรกใน ค.ศ. 1961 และเริ่มเน้นด้านการสอนภาษาอังกฤษในฐานะภาษาต่างประเทศ ต่อมาศูนย์ภาษากลายเป็นบริษัทในเครือของ Berlitz International Inc. ซึ่งเป็นส่วนหนึ่งของบริษัท Benesse Corporation ประเทศญี่ปุ่น ใน ค.ศ. 1997 ศูนย์ภาษาอีแอลเอสตั้งสำนักงานใหญ่อยู่ที่เมืองพรินซ์เซตัน รัฐนิวเจอร์ซี สหรัฐอเมริกา ศูนย์ได้รับการแต่งตั้งโดย ACCET (Accrediting Council for Continuing Education and Training) หรือสภาการแต่งตั้งสำหรับการศึกษาและการฝึกฝนต่อเนื่อง
ศูนย์ภาษาอีแอลเอส ได้รับความนิยมจากนักเรียนต่างชาติ ที่กำลังจะเตรียมเรียนต่อในมหาวิทยาลัยของสหรัฐอเมริกา ทางศูนย์มีหลักสูตรโดยเจ้าของภาษาและมีโครงสร้างการสอน 12 ระดับชั้น รวมถึงเป็นที่ตั้งของการสอบโทเฟลและไอเอลส์ด้วย
การดำเนินการ.
ที่ตั้ง.
ในเดือนมีนาคม ค.ศ. 2014 ศูนย์ภาษาอีแอลเอสมีที่ตั้งกว่า 60 แห่ง ทั่วโลก ได้แก่
 ประเทศออสเตรเลีย : บริสเบน ซิดนีย์
 ประเทศแคนาดา : แวนคูเวอร์ โตรอนโต
 ประเทศจีน : เซี่ยงไฮ้
 ประเทศฝรั่งเศส : นิส
 ประเทศอินเดีย : บังคาลอร์ เจนไน 
 ประเทศคูเวต : คูเวตซิตี
 ประเทศมาเลเซีย : โจโฮร์บะฮ์รู กัวลาลัมเปอร์ ปีนัง มหาวิทยาลัยมาเลเซียปุตรา (UMP)
 ประเทศปานามา : ปานามาซิตี
 ประเทศซาอุดิอาระเบีย : อัดดัมมาม เจดดะห์ ริยาด
 ประเทศเกาหลีใต้ : โซล
 ประเทศตุรกี : อิสตันบูล
 ประเทศเวียดนาม : โฮจิมินห์ซิตี
 สหรัฐอเมริกา : แคลิฟอร์เนีย โคโลราโด คอนเนตทิคัต วอชิงตัน ดี.ซี. ฟลอริดา จอร์เจีย ฮาวาย อิลลินอยส์ อินดีแอนา ลุยเซียนา แมสซาชูเซตส์ มิชิแกน มินนิโซตา มิสซูรี นิวเจอร์ซีย์ นิวยอร์ก นอร์ทแคโรไลนา นอร์ทดาโคตา โอไฮโอ โอคลาโฮมา ออริกอน เพนซิลเวเนีย โรดไอแลนด์ เซาท์แคโรไลนา เทนเนสซี เท็กซัส เวอร์จิเนีย วอชิงตัน วิสคอนซิน
ที่ตั้งหลักของศูนย์อยู่ในวิทยาเขตของมหาวิทยาลัยต่างๆ (www.els.edu)
หลักสูตร.
หลักสูตรอีแอลเอสมีหลักสูตรเข้ม 2 หลักสูตร (intensive English programs) ได้แก่ หลักสูตรภาษาอังกฤษทั่วไป (General English) และหลักสูตรสำหรับจุดประสงค์ทางวิชาการ (English for Academic Purposes) นอกจากนี้ยังมีภาษาอังกฤษธุรกิจ เยาวชน และโครงการเรียนรู้ช่วงวันหยุด เพื่อที่จะให้ผู้เรียนสามารถผ่านโครงการเตรียมสอบโทเฟล iBT
หลักสูตรการสอน : 12 ระดับชั้น จากผู้เริ่มต้นจนถึงผู้เชียวชาญ แบ่งเป็น 4 ระดับ ระดับละ 3 ชั้น คือ Beginner Intermediate Advance และ Master โดยมีการฝึนฝนในทุกทักษะ ได้แก่ การพูด การฟัง การออกเสียง คำศัพท์ การอ่าน และการเขียน มีการเรียนการสอนในวันจันทร์ถึงวันศุกร์ มีหลักสูตรเฉพาะ หนังสิอเรียน และซอฟต์แวร์สำหรับการเรียนภาษา
เส้นเวลาทางประวัติศาสตร์.
ไทม์ไลน์ของศูนย์ภาษาอีแอลเอส
! width=20%| วันที่ !! width=80%|เหตุการณ์
การก่อตั้งศูนย์อีแอลเอสอเมริกันในเซี่ยงไฮ้
แอลจี ออปติมัส จี

แอลจี ออปติมัส จี  เป็นสมาร์ทโฟน ผลิตโดยแอลจี เปิดตัวครั้งแรกเมื่อวันที่ 19 กันยายน 2012 และวางจำหน่ายช่วงพฤศจิกายน ปีเดียวกัน
ด้านฮาร์ดแวร์ แอลจี ออปติมัส จี ใช้วัสดุกระจกทั้งหน้า-หลัง คล้ายเน็กซัส 4 เป็นสมาร์ทโฟนรุ่นแรกที่ใช้ชิป Qualcomm Snapdragon S4 รันบนระบบปฏิบัติการแอนดรอยด์ 4.0 "ไอศกรีมแซนด์วิช"
วอลเลย์บอลชายในโอลิมปิกฤดูร้อน 1996

วอลเลย์บอลชายในโอลิมปิกฤดูร้อน 1996 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 9 นับตั้งแต่ปี ค.ศ. 1964 จัดการแข่งขันระหว่างวันที่ 21 กรกฎาคม ถึง 4 สิงหาคม 1996 ที่สเตทแมน โคลิเซียม ภายในมหาวิทยาลัยจอร์เจีย และ โอมนิ โคลิเซียม โดยวอลเลย์บอลชายทีมชาติเนเธอร์แลนด์ สามารถคว้าเหรียญทองไปครองได้เป็นสมัยแรก
อันดับการแข่งขัน.
<templatestyles src="Col-begin/styles.css"/>
 บาส วานต์ เดอ กลอร์
 บาส วานต์ เดอ กลอร์
 มาร์คอส มิลินคอวิค
 นิโคลา ไซยาคอฟ
กล่องดำ

กล่องดำ อาจหมายถึง
โทรทัศน์.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
กล่องดำ (การขนส่ง)

กล่องดำ กล่องดำที่จริงแล้วเป็นสีส้มเป็นอุปกรณ์บันทึกที่ใช้ในการขนส่งไม่มีใครทราบแน่ใจว่าทำไมถึงเรียกกล่องดำสันนิษฐานว่าเพราะป็นกล่องที่จะมีการค้นหาเมื่อเกิดอุบัติเหตุร้ายแรงเช่นเครื่องบินตก จึงเรียกว่ากล่องดำเนื่องจากมนุษย์ใช้สีดำในการไว้ทุกข์ ได้แก่ เครื่องบันทึกข้อมูลการบินและเครื่องบันทึกเสียงในห้องนักบิน) ในเครื่องบิน ปัจจุบันเครื่องบันทึกเสียงในห้องนักบินและเครื่องบันทึกข้อมูลการบินสองอย่างรวมกันเป็นชิ้นส่วนเดียวเรียกว่าเครื่องบันทึกการบินทั่วไป 
โดยปกติแล้วกล่องดำ มักถูกกล่าวถึงเมื่อมีอุบัติเหตุร้ายแรงอย่างไรก็ตามกล่องดำทำงานตลอดเวลาจนกว่าจะถูกลบข้อมูลออกในเที่ยวบินถัดไปดังนั้นกล่องดำสามารถนำมาใช้ในอุบัติการณ์ที่ไม่มีความร้ายแรงใดๆเพื่อสืบสวนสาเหตุได้อีกด้วย
เครื่องดังกล่าวยังดัดแปลงเป็นเครื่องบันทึกเหตุการณ์ในหัวรถจักรรถไฟ เครื่องบันทึกข้อมูลเหตุการณ์ในรถยนต์ เป็นต้น
วอลเลย์บอลชายในโอลิมปิกฤดูร้อน 1992

วอลเลย์บอลชายในโอลิมปิกฤดูร้อน 1992 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 8 นับตั้งแต่ปี ค.ศ. 1964 จัดการแข่งขันระหว่างวันที่ 26 กรกฎาคม ถึง 9 สิงหาคม 1992 โดยวอลเลย์บอลชายทีมชาติบราซิล สามารถคว้าเหรียญทองไปครองได้เป็นสมัยแรก
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
บุญศรี ยินดี

บุญศรี ยินดี (ชื่อเล่น: ป้าแดง) เกิดวันเสาร์ที่ 7 เมษายน พ.ศ. 2488 เป็นนักแสดงหญิงชาวไทย เกิดและอาศัยอยู่ที่บ้านมูลตุ่น ตำบลสวนหม่อน อำเภอมัญจาคีรี จังหวัดขอนแก่น
รางวัล.
พ.ศ. 2561 รางวัลศิลปินมรดกอีสาน สาขาศิลปการแสดง ประเภทนักแสดงภาพยนตร์
วอลเลย์บอลชายในโอลิมปิกฤดูร้อน 1988

วอลเลย์บอลชายในโอลิมปิกฤดูร้อน 1988 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 7 นับตั้งแต่ปี ค.ศ. 1964 จัดการแข่งขันระหว่างวันที่ 17 กันยายน ถึง 2 ตุลาคม 1988 โดยวอลเลย์บอลชายทีมชาติสหรัฐอเมริกา สามารถคว้าเหรียญทองไปครองได้เป็นสมัยที่ 2
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
ซ่ง จู่อิง

ซ่ง จู่อิง (พินยิน: Sòng Zǔyīng) เป็นนักร้องเพลง ผู้ได้ฉายาว่า ราชินีเพลงพื้นบ้านจีน
ประวัติ.
ซ่ง จู่อิง ถือกำเนิดในครอบครัวชาวแม้ว ในหมู่บ้านแม้วที่ยากจนแห่งหนึ่งในอำเภอ กู่จั้ง มณทลหูหนาน เธอใช้ชีวิตทั่วไปเหมือนกับเด็กคนอื่น โดยในวัยเด็กนั้นเธอเริ่มร้องเพลงตามมารดาของเธอซึ่งเป็นเพลงพื้นบ้านของชนเผ่า แม้ว โดยไม่ได้รับการฝึกฝนร้องเพลงมาแต่อย่างใด จนกระทั่งเมื่อเธอมีอายุ 15 ปี ซ่งจู่อิงเรียนจบโรงเรียนมัธยมต้น ในปีนั้น คณะละครของอำเภอกู่จั้งกำลังรับสมัครนักแสดง เวลานั้น บิดาของซ่งจู่อิงพึ่งถึงแก่กรรม เธอเดินเข้าสู่ห้องสอบด้วยความทุกข์ระทบ หนึ่งเดือนให้หลัง เธอได้เข้าคณะละครของอำเภอแห่งนั้น ต่อมา ซ่งจู่อิงถูกย้ายไปยังคณะนาฏศิลป์เหยาตู่เจีย ไม่ถึงหนึ่งเดือน ซ่งจู่อิงก็สอบเข้าคณะดนตรีระบำของสถาบันชนชาติของส่วนกลาง และเรียนจบในปี 2530 เดือนตุลาคมปี 2531 การแข่งขันนักร้องทั่วประเทศชิงถ้วย”จินหลง”ที่จัดโดยสมาคมดนตรีแห่งชาติจีนได้จัดขึ้นที่เมืองฉังซา ซ่งจู่อิงได้คว้ารางวัลทองคำในการแข่งขันครั้งนี้โดยได้ร้องเพลง “อาเกอโม่โจ่ว”หรือแปลว่า พี่ชายอย่าจากไป ซึ่งมีท่วงทำนองของชนชาติม้ง นายจินเที่ยหลิน นักการศึกษาด้านดนตรีที่มีเชื่อเสียง กรรมการตัดสินของการประกวดร้องเพลงครั้งนั้นได้รับเธอเป็นลูกศิษย์ ต่อมา ในงานเทศกาลตรุษจีนของCCTV ซ่งจู่อิงได้ร้องเพลงชื่อ ”เสี่ยวเปยโหล่” จนมีชื่อเสียงโด่งดัง ปี 2534 ซ่งจู่อิงย้ายเข้าคณะนาฎศิลกลุ่มการเมืองของทหารเรือจีน ปัจจุบัน เธอเป็นนักแสดงชั้นหนึ่งของชาติ และได้เบี้ยเลี้ยงพิเศษของรัฐบาล
ซ่งจู่อิงมีระดับเสียงร้องกว้าง เสียงหวาน เธอไม่เพียงแต่ชำนาญด้านการร้องเพลงจีนเท่านั้น หากยังใช้วิธีการขับร้องของฝรั่งที่เปนวิทยาศาสตร์มาใช้ในการร้องเพลงจีนด้วย ขณะร้องเพลง เธอจะสนใจในด้านการออกเสียง และอารมณ์ความรู้สึกและจัดวางให้ถูกต้องตรงกับความหมายในเพลงกลายเป็นท่วงทำนองการขับร้องที่มีเอกลักษณ์ของตน
เพลง “เสี่ยวเปยโหล่””ล่าเมยจือ”หรือแปลว่า สาวเผ็ดร้อน”ห่าวรึจือ”หรือแปลว่า วันดีงาม”ไอ้หวั่วจงหวา”หรือแปลว่า รักแผ่นดินจีน”ด้าตี้เฟยเกอ”เสียงเพลงบนแผ่นดินใหญ่”ดงซีหนันเป่ยปิง”หรือแปลว่า นายทหารจากสารทิศ”ปิงเกอๆ”หรือแปลว่า พี่ทหาร”โตแล้วฉันจะเป็นเธอ”เป็นต้น เพลงที่ซ่งจู่อิงขับร้องนั้นแพร่หลายอย่างกว้างขวางในจีนและในชาวจีนพ้นทะเลของโลก แฟนเธอมีอยู่ทั่วไปในประเทศจีนทั้งในเมืองต่างๆ ในชนบท บนภูเขาหิมะและ หมู่บ้านตามชายแดนในเขตชนชาติส่วนน้อยของจีนด้วย
ปี 2543 ซ่งจู่อิงได้สมญานามว่าเป็นศิลปินที่มีจิตใจดีงามที่สหพันธ์ศิลบินจีนมอบให้ ปีเดียวกัน ได้รางวัลแสดงดนตรีร้องเพลงพื้นเมืองที่ยอดเยี่ยมของชาวจีนในโลก ปี 2545 ซ่งจู่อิงได้จัดคอนเสิร์ตร้องเพลงเดี่ยวที่โรงละครซิดนี่ย์ ปี 2546 เธอได้จัดคอนเสิร์ตดร้องเพลงเดี่ยวที่หอดนตรีโกลเด้นคอนเสิร์ตที่กรุงเวียนนา ล้วนประสบผลสำเร็จเป็นอย่างมาก
วอลเลย์บอลชายในโอลิมปิกฤดูร้อน 1984

วอลเลย์บอลชายในโอลิมปิกฤดูร้อน 1984 เป็นการแข่งขันวอลเลย์บอลชาย จำนวน 10 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 6 นับตั้งแต่ปี ค.ศ. 1964 จัดการแข่งขันระหว่างวันที่ 29 กรกฎาคม ถึง 11 สิงหาคม 1984 โดยวอลเลย์บอลชายทีมชาติสหรัฐอเมริกา สามารถคว้าเหรียญทองไปครองได้เป็นสมัยแรก
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
มะละกอภูเขา

มะละกอภูเขา ชื่อวิทยาศาสตร์: "Carica pubescens" เป็นพืชในวงศ์ Caricaceae มีลักษณะเช่นเดียวกับมะละกอแต่มีขนาดเล็กกว่า ก้านดอกสั้นมาก ผลรูปไข่กลับ เนื้อสีเหลืองอมส้ม ไม่เละ รสเปรี้ยว กลิ่นหอม เป็นพืชพื้นเมืองในแถบเทือกเขาแอนดีส ตั้งแต่โคลัมเบียจนถึงชิลีตอนกลาง นำมาปลูกในสหรัฐ ศรีลังกา และอินโดนีเซีย รับประทานผลสุก หรือนำไปต้มกับน้ำตาล ในอเมริกาใต้ใช้ทำน้ำผลไม้และแยม พืชชนิดนี้มีความต้านทานต่อไวรัสใบด่างวงแหวนมากกว่ามะละกอ
ฮาโรลด์ วิลสัน

เจมส์ ฮาโรลด์ วิลสัน บารอนวิลสันแห่งรีโว  ผู้ซึ่งได้รับเครื่องราชอิสริยาภรณ์การ์เตอร์(KG), เครื่องราชอิสริยาภรณ์จักรวรรดิบริติช ระดับเจ้าหน้าที่นายทหารที่เยี่ยมยอดที่สุดแห่งจักรวรรดิบริติช(OBE) องคมนตรีแห่งสหราชอาณาจักร(PC) เพื่อนฝูงแห่งสังคมราชวงศ์(FRS) และราชสมาคมสถิติ(RSS) (11 มีนาคม พ.ศ. 2459 - 24 พฤษภาคม พ.ศ. 2538) เป็นนักการเมืองพรรคแรงงานชาวอังกฤษ เขาเคยเป็นนายกรัฐมนตรีสหราชอาณาจักร ในช่วงพ.ศ. 2507-2513 และ พ.ศ. 2517-2519
วอลเลย์บอลชายในโอลิมปิกฤดูร้อน 1980

วอลเลย์บอลชายในโอลิมปิกฤดูร้อน 1980 เป็นการแข่งขันวอลเลย์บอลชาย จำนวน 10 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 5 นับตั้งแต่ปี ค.ศ. 1964 จัดการแข่งขันระหว่างวันที่ 20 กรกฎาคม ถึง 1 สิงหาคม 1980 โดยวอลเลย์บอลชายทีมชาติสหภาพโซเวียต สามารถคว้าเหรียญทองไปครองได้เป็นสมัยที่ 3
อันดับการแข่งขัน.
<templatestyles src="Col-begin/styles.css"/>
ว่านชักมดลูก

ว่านชักมดลูก ชื่อวิทยาศาสตร์: "Curcuma zanthorrhiza" เป็นพืชในวงศ์ขิง ลำต้นตั้งตรง แตกหน่อมาก เหง้ามีใบเกล็ดที่แก่และแห้งหุ้มเป็นวง เหง้าสีออกเหลืองหรือน้ำตาลอมส้มหรือแดง เหง้าแก่เปลี่ยนเป็นสีออกเทา เนื้อเหง้าสีส้มเข้มหรือแดงเข้ม ส่วนที่อ่อนสีจะจางลง กาบใบเรียงซ้อนเป็นลำต้นเทียม ผิวใบด้านบนสีเขียวเข้ม กลางใบเป็นแถบสีน้ำตาลอมแดง ผิวใบด้านล่างสีเขียวน้ำทะเลหรือเขียวอ่อน ดอกช่อแบบเชิงลด ทรงกระบอก ริ้วประดับเรียงเวียน แต่ละริ้วมีกลีบย่อยอยู่ภายในซอก ริ้วประดับสีม่วง ดอกย่อยสีออกเหลือง ลักษณะลำต้นโดยทั่วไปคล้ายขมิ้นอ้อย
ถิ่นกำเนิดอยู่ในเกาะบาหลี เกาะชวา กระจายพันธุ์มาจนถึงมาเลเซีย ไทย และอินเดีย เหง้าสีเหลืองเข้ม กลิ่นฉุนและขม สกัดแป้งออกมาโดยใช้การขูดกับตะแกรงและล้างแป้งจนหมดกลิ่น แป้งที่ได้นิยมใช้ทำพุดดิ้งและโจ๊ก ในชวา นำเหง้าแห้งที่หั่นเป็นชิ้นบาง ๆ ไปต้ม เติมน้ำตาล ทำเป็นเครื่องดื่มรสหวาน ส่วนอ่อนของลำต้น เหง้า และช่อดอกอ่อนนำมารับประทานเป็นผักได้ เหง้าให้สีย้อมสีเหลือง และเป็นยาสมุนไพร น้ำสกัดจากเหง้าใช้รักษาโรคตับ แก้ไข้ อาหารไม่ย่อย ปวดตามข้อ ใช้เป็นยาบำรุงหลังคลอดบุตร ในเหง้าแห้งมีคูเคอร์มิน 1-4% เมื่ออ่อนสารนี้มีมากกว่าแป้ง แป้งจะมีมากที่สุดในเหง้าโตเต็มที่
วอลเลย์บอลชายในโอลิมปิกฤดูร้อน 1976

วอลเลย์บอลชายในโอลิมปิกฤดูร้อน 19876 เป็นการแข่งขันวอลเลย์บอลชาย จำนวน 10 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 4 นับตั้งแต่ปี ค.ศ. 1964 จัดการแข่งขันระหว่างวันที่ 18 ถึง 30 กรกฎาคม 1976 โดยวอลเลย์บอลชายทีมชาติโปแลนด์ สามารถคว้าเหรียญทองไปครองได้เป็นสมัยแรก
อันดับการแข่งขัน.
<templatestyles src="Col-begin/styles.css"/>
วอลเลย์บอลชายในโอลิมปิกฤดูร้อน 1972

วอลเลย์บอลชายในโอลิมปิกฤดูร้อน 1972 เป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 3 นับตั้งแต่ปี ค.ศ. 1964 จัดการแข่งขันระหว่างวันที่ 27 สิงหาคม ถึง 9 กันยายน 1972 โดยวอลเลย์บอลชายทีมชาติญี่ปุ่น สามารถคว้าเหรียญทองไปครองได้เป็นสมัยแรก
อันดับการแข่งขัน.
<templatestyles src="Col-begin/styles.css"/>
วอลเลย์บอลชายในโอลิมปิกฤดูร้อน 1968

วอลเลย์บอลชายในโอลิมปิกฤดูร้อน 1968 เป็นการแข่งขันวอลเลย์บอลชาย จำนวน 10 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 2 นับตั้งแต่ปี ค.ศ. 1964 จัดการแข่งขันระหว่างวันที่ 13 ถึง 26 ตุลาคม 1968 โดยวอลเลย์บอลชายทีมชาติสหภาพโซเวียต สามารถคว้าเหรียญทองไปครองได้เป็นสมัยที่สอง
อันดับการแข่งขัน.
<templatestyles src="Col-begin/styles.css"/>
วอลเลย์บอลชายในโอลิมปิกฤดูร้อน 1964

กีฬาวอลเลย์บอลชายในโอลิมปิกฤดูร้อน 1964 เป็นการแข่งขันวอลเลย์บอลชาย จำนวน 10 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และเป็นการแข่งขันวอลเลย์บอลในโอลิมปิกฤดูร้อนครั้งแรก ซึ่งจัดการแข่งขันระหว่างวันที่ 13 ถึง 23 ตุลาคม ค.ศ. 1964 โดยทีมชาติสหภาพโซเวียต สามารถคว้าเหรียญทองไปครองได้เป็นสมัยแรก
อันดับการแข่งขัน.
<templatestyles src="Col-begin/styles.css"/>
อาร์พีจี-29

อาร์พีจี-29(รัสเซีย: РПГ-29) (NATO designation: Vampir) เป็นเครื่อยิงจรวดสัญชาติรัสเซีย. ใช้งานโดยกองทัพโซเวียตในปี ค.ศ.1989, มันเป็นเครื่องยิงจรวดรุ่นสุดท้ายที่ใช้งานโดยกองทัพโซเวียตก่อนการล่มสลายของสหภาพโซเวียตในปี ค.ศ.1991. นับตั้งแต่นั้นอาร์พีจี-29 ถูกผนวกเข้ากับเครื่องยิงจรวดชนิดอื่น เช่น อาร์พีจี-30 และ อาร์พีจี-32. หัวรบ พีจี-29วี ของ อาร์พีจี-29 เป็นหนึ่งในไม่กี่หัวรบต่อต้านรถถังที่มีรายงานการเจาะเกราะคอมโพสิตของรถถังตะวันตก.
วอลเลย์บอลหญิงในโอลิมปิกฤดูร้อน 1972

วอลเลย์บอลหญิงในโอลิมปิกฤดูร้อน 1972 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 3 นับตั้งแต่ปี ค.ศ. 1964 จัดการแข่งขันระหว่างวันที่ 27 สิงหาคม ถึง 7 กันยายน 1972 โดยวอลเลย์บอลหญิงทีมชาติสหภาพโซเวียต สามารถคว้าเหรียญทองไปครองได้เป็นสมัยที่สอง
การแบ่งกลุ่ม.
<templatestyles src="Col-begin/styles.css"/>
อันดับการแข่งขัน.
<templatestyles src="Col-begin/styles.css"/>
เซวัสโตปอล

แซวัสตอปอล หรือ เซวัสโตปอล (ยูเครนและ; #เปลี่ยนทาง , หรือ "Sivastopol") เป็นเมืองตั้งอยู่บนชายฝั่งทะเลดำของคาบสมุทรไครเมีย มีประชากร 342,541 คน (2544) 
ที่ตั้งทางภูมิศาสตร์และสภาพการเดินเรือของท่าเรือเซวัสโตปอลทำให้นครดังกล่าวเป็นจุดนาวิกที่สำคัญทางยุทธศาสตร์ นอกจากนี้ยังเป็นรีสอร์ตริมทะเลและสถานที่ท่องเที่ยวที่สำคัญ ซึ่งส่วนใหญ่มาจากประเทศเครือจักรภพรัฐเอกราช นครยังเป็นที่ตั้งของกองเรือทะเลดำรัสเซีย ซึ่งเดิมเป็นของโซเวียต และปัจจุบันเป็นที่ตั้งของฐานทัพเรือยูเครนและรัสเซียเช่าฐานทัพเรือจากยูเครนไปถึงปี 2585 เซวัสโตปอลเป็นที่ตั้งของสำนักงานใหญ่กองทัพเรือยูเครนและกองเรือทะเลดำของรัสเซีย
ความสำคัญด้านการค้าและการต่อเรือของท่าเซวัสโตปอลเติบโตขึ้นหลังสหภาพโซเวียตล่มสลาย แม้จะประสบความยากลำบากที่มาจากการควบคุมท่าเรือและสะพานเทียบเรือร่วมกันของทหาร เซวัสโตปอลยังเป็นศูนย์วิจัยชีววิทยาทางทะเลที่สำคัญ โดยเฉพาะอย่างยิ่ง มีการศึกษาและฝึกโลมาในนครนับแต่สงครามโลกครั้งที่สองยุติ 
เซวัสโตปอลเป็นหนึ่งในสถานที่ที่มีภูมิอากาศอบอุ่นที่สุดในประเทศยูเครน โดยฤดูหนาวไม่หนาว และฤดูร้อนอบอุ่นปานกลาง
วันที่ 6 มีนาคม 2557 เซวัสโตปอลประกาศว่าตนเข้าเป็นส่วนหนึ่งของสหพันธรัฐรัสเซียฝ่ายเดียว
หมายเหตุ.
<templatestyles src="Reflist/styles.css" />
วอลเลย์บอลหญิงในโอลิมปิกฤดูร้อน 1964

วอลเลย์บอลหญิงในโอลิมปิกฤดูร้อน 1964 เป็นการแข่งขันวอลเลย์บอลหญิง จำนวน 6 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งแรกอีกด้วย จัดการแข่งขันระหว่างวันที่ 11 ถึง 23 ตุลาคม 1964 โดยวอลเลย์บอลหญิงทีมชาติญี่ปุ่น สามารถคว้าเหรียญทองไปครองได้เป็นสมัยแรก
* =  สหรัฐ เข้าแข่งขันแทน บราซิล
** =  เกาหลีใต้ เข้าแข่งขันแทน เกาหลีเหนือ
อันดับการแข่งขัน.
<templatestyles src="Col-begin/styles.css"/>
วิธีหารแบบยุคลิด

ในวิชาเลขคณิต วิธีหารแบบยุคลิด เป็นขั้นตอนการหารของจำนวนเต็มสองจำนวน ให้ผลลัพธ์เป็นผลหารและเศษ มีทฤษฎีบทกล่าวว่าผลหารและเศษมีอยู่หนึ่งเดียว และมีสมบัติบางประการ วิธีการหารจำนวนเต็มคำนวณตัวตั้งและตัวหารเป็นผลหารและเศษ วิธีที่รู้จักกันโดยทั่วไปคือการหารยาว การหารจำนวนเต็มเป็นส่วนประกอบสำคัญสำหรับขั้นตอนวิธีการอื่นๆ เช่นขั้นตอนวิธีแบบยุคลิดสำหรับหาตัวหารร่วมมากของสองจำนวน
ตัวอย่างโดยทั่วไป.
สมมุติว่าพายชิ้นหนึ่งแบ่งเป็น 9 ชิ้นเล็ก คน 4 คนแบ่งพายเท่าๆ กัน โดยวิธีหารแบบยุคลิด 9 หารด้วย 4 ได้ 2 เศษ 1 นั่นคือแต่ละคนได้พาย 2 ชิ้น เหลือ 1 ชิ้น
ประโยคข้างต้นสามารถยืนยันโดยการคูณ การดำเนินการผกผันของการหาร: ถ้าคนทั้ง 4 ได้พายคนละ 2 ชิ้น แล้วพายที่แจกคนเหล่านี้มีจำนวน 4 × 2 = 8 ชิ้น เมื่อรวมกับอีก 1 ชิ้นที่เหลืออยู่จะได้ 9 ชิ้น ดังนั้น 9 = 4 × 2 + 1
โดยทั่วไป ถ้าจำนวนของชิ้นพายแทนด้วย "a" และจำนวนของคนคือ "b" สามารถแบ่งพายให้ทุกคน คนละเท่าๆกัน โดยแต่ละคนได้พาย "q" ชิ้น (ผลหาร)และพายจำนวน "r" < "b" ชิ้นเหลืออยู่(เศษ) สมการ "a" = "bq" + "r" เป็นจริงทุกกรณี
ถ้าพาย 9 ชิ้นถูกแบ่งให้คน 3 คน แทนที่จะเป็น 4 คน แต่ละคนจะได้พาย 3 ชิ้นและไม่มีพายเหลืออยู่ ในกรณีนี้ เศษเป็นศูนย์ เพราะ 3 "หาร" ลงตัว
การหารแบบยุคลิดขยายกรณีเป็นจำนวนเต็มลบได้โดยใช้สูตรเดียวกัน เช่น −9 = 4 × (−3) + 3 ดังนั้น −9 หารด้วย 4 ได้ −3 เศษ 3 เศษเป็นจำนวนเดียวในสี่จำนวนเหล่านี้ไม่สามารถเป็นลบได้
ประพจน์แสดงทฤษฎีบท.
กำหนดจำนวนเต็ม <math>a</math> และ <math>b</math> ซึ่งมีค่าไม่เป็นศูนย์ จะมีจำนวนเต็ม <math>q</math> และ <math>r</math> เพียงหนึ่งคู่เท่านั้นที่ <math>a=bq+r</math> และ <math>0 \leq r<|b|</math> โดย <math>|b|</math> แทนค่าสัมบูรณ์ของ <math>b</math>
จำนวนทั้งสี่ที่ปรากฏในทฤษฎีบทนี้มีชื่อดังนี้ <math>a</math> เรียกตัวตั้ง <math>b</math> เรียกตัวหาร <math>q</math> เรียกผลหาร และ <math>r</math> เรียกเศษ
การคำนวณผลหารและเศษจากตัวตั้งและตัวหารเรียกว่าการหารหรือการหารแบบยุคลิดเพื่อเลี่ยงความกำกวม ทฤษฎีบทนี้มักกล่าวถึงด้วยชื่อ"ขั้นตอนการหาร" แม้ว่าจะเป็นทฤษฎีและไม่ใช่ขั้นตอนวิธี เพราะการพิสูจน์ก็ให้ขั้นตอนวิธีหารอย่างง่ายสำหรับคำนวณ <math>q</math> และ <math>r</math>
การหารไม่นิยามถ้า <math>b = 0</math> ดูหน้าการหารด้วยศูนย์
เหตุเครื่องบินตกบริเวณเทือกเขาแอนดีส พ.ศ. 2515

กองทัพอากาศอุรุกวัย เที่ยวบินที่ 571 หรือภัยพิบัติการบินแอนดีส เป็นเหตุการณ์เครื่องบินเช่าเหมาลำ แฟร์ไชลด์ FH-227D ของกองทัพอากาศอุรุกวัย มีผู้โดยสาร 45 คน เป็นนักกีฬารักบี้ยูเนียนและครอบครัว เดินทางจากมอนเตวิเดโอ ประเทศอุรุกวัย เพื่อไปแข่งขันที่ซานติอาโก ประเทศชิลี เมื่อวันที่ 13 ตุลาคม พ.ศ. 2515 ประสบกับสภาพอากาศเลวร้าย ต้องแวะพักที่เมืองเมนโดซา ประเทศอาร์เจนตินา และบินอ้อมเทือกเขาแอนดีส ก่อนจะประสบอุบัติเหตุระหว่างบินผ่านช่องเขาบริเวณชายแดนอาร์เจนตินาและชิลี
นักบินได้บังคับเครื่องบินร่อนลงและกระแทกกับพื้นผิวโลก ในเบื้องต้นมีผู้เสียชีวิต 12 คน และเสียชีวิตเพิ่มอีก 5 คนในวันรุ่งขึ้น ผู้รอดชีวิตที่เหลือต้องทรมานกับสภาพอุณหภูมิเย็นจัด และอากาศเบาบาง โดยไม่มีเครื่องนุ่งห่ม รองเท้า เวชภัณฑ์ และเสบียงอาหาร แต่ยังคงอยู่รอดได้โดยการกินเนื้อของเพื่อนผู้เสียชีวิตเป็นอาหาร จนกระทั่งสมาชิกสองคนในกลุ่ม ชื่อ นันโด ปาร์ราโด และ โรเบร์โต กาเนสซา ออกเดินเท้าข้ามเทือกเขาแอนดีสเป็นเวลา 10 วัน ข้ามพรมแดนชิลี และได้รับความช่วยเหลือจากทางการ เมื่อวันที่ 23 ธันวาคม พ.ศ. 2515 หลังเกิดเหตุเป็นเวลา 72 วัน มีผู้รอดชีวิต 16 คน
เหตุการณ์นี้เป็นที่รู้จักในอเมริกาใต้ในชื่อว่า ปาฏิหาริย์แห่งแอนดีส 
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
การตรวจการแปรสภาพอัลคาไล

การตรวจการแปรสภาพอัลคาไล (Alkali denaturation test) หรือ การตรวจแอปต์-ดาวนี (Apt-Downey test) เป็นการตรวจเลือดเพื่อช่วยแยกระหว่างเลือดของแม่และลูก
วิธีการตรวจ.
นำเลือดใส่ลงในหลอดทดลอง แล้วเติมน้ำเปล่าลงไปในหลอดทดลองซึ่งจะทำให้เม็ดเลือดแดงแตกและปล่อยฮีโมโกลบินออกมา หลังจากนั้น นำสารละลายที่ได้มาผสมกับ 1% sodium hydroxide แล้วสังเกตผลที่เกิดขึ้น
รายการความเข้าใจผิดที่พบบ่อย

รายการความเข้าใจผิดที่พบบ่อย นี้แก้ความเชื่อและความเข้าใจผิด ๆ ที่แพร่หลายในปัจจุบัน ในประเด็นต่าง ๆ ที่น่าสนใจ "โดยมีแหล่งอ้างอิงที่ได้กำหนดความเข้าใจผิดคู่กับความจริงแต่ละอย่างแล้ว" ให้สังเกตว่า แต่ละรายการเขียนโดยเป็น"การแก้ไข" และอาจไม่ได้กล่าวถึงความเข้าใจผิดเองตรง ๆ 
ศิลปะและวัฒนธรรม.
อาหารและการปรุงอาหาร.
ชื่ออาหาร.
ชื่อของอาหารหลายชนิดสามารถสร้างความสับสน เนื่องจากชื่อนั้นไม่เกี่ยวข้องกับทั้งถิ่นที่มาหรือส่วนประกอบเลย ในขณะที่อาหารอีกหลายชนิดมีชื่อเรียกชวนหัวเราะ สาเหตุที่เป็นไปได้ก็คืออาหารบางชนิดตั้งชื่อตามสถานที่มีชื่อเสียง แต่ไม่ได้เป็นอาหารดั้งเดิมของที่แห่งนั้น บางชื่อเกิดจากการแปลความหมายผิดหรือออกเสียงผิดจากชื่อในภาษาดั้งเดิม
ดูเพิ่ม.
<templatestyles src="Div col/styles.css"/>
อาคารอัลชีนู อารังชิส

อาคารอัลชีนู อารังชิส  เป็นตึกระฟ้าที่สูงที่สุดในประเทศบราซิล เริ่มก่อสร้างเมื่อ ค.ศ. 1939 (พ.ศ. 2482) และเปิดทำการเมื่อ ค.ศ. 1947 (พ.ศ. 2490) ได้กลายเป็นตึกที่สูงที่สุดอันดับที่ 4 ของประเทศบราซิล โดยมีความสูง 161 เมตร หรือ 528 ฟุต และมีทั้งหมด 40 ชั้น ตั้งอยู่ที่เมืองเซาเปาลู ประเทศบราซิล
ปลาทาทูเอีย

ปลาทาทูเอีย หรือชื่อที่นิยมเรียกกันในวงการปลาสวยงามว่า ปลาอามาทัสหางแดง  เป็นปลาน้ำจืดชนิดหนึ่ง มีชื่อวิทยาศาสตร์ว่า "Hydrolycus tatauaia" จัดอยู่ในวงศ์ปลาฟันสุนัข (Cynodontidae) 
มีรูปร่างและลักษณะคล้ายกับปลาในสกุลเดียวกันคือ "Hydrolycus" ชนิดอื่น ๆ มาก เช่น ปลาสคอมบิรอยด์ ("H. scomberoides") หรือ ปลาอามาทัส ("H. armatus") แต่ทว่า ปลาทาทูเอียจะมีส่วนหัวหรือปากที่เชิดขึ้นน้อยกว่าปลาสคอมบิรอยด์ แต่มากกว่าปลาอามาทัส ลำตัวเพรียวยาวกว่าปลาสคอมบีรอยด์ แต่ก็ไม่เท่าปลาอามาทัส ส่วนท้องโย้ลงมาด้านล่างเป็นสันน้อยกว่าปลาสคอมบีรอยด์ แต่ก็มากกว่าปลาอามาทัส การทรงตัวในน้ำส่วนหัวจะทิ่มลงน้อยกว่าปลาสคอมบีรอยด์ แต่ก็มากกว่าปลาอมาทัสซึ่งมักจะทรงตัวเป็นแนวราบมากกว่า อีกทั้งมีดวงตาที่กลมโตกว่า 
อีกทั้งปลาในสกุลนี้ เมื่อยังเล็ก จะมีสีสันและลักษณะคล้ายคลึงกันมาก ยากแก่การแยกแยะ โดยที่ปลาทาทูเอียจะคงสีครีบและหางเป็นสีส้มแดงจนถึงวัยเติบโตเต็มที่ ขณะที่ยังเป็นปลาวัยรุ่นครีบต่าง ๆ จะเป็นสีทอง
มีขนาดโตเต็มที่ประมาณ 45.5 เซนติเมตร พบกระจายพันธุ์ในลุ่มน้ำอเมซอน ตอนบนของแม่น้ำโอรีโนโกแถบประเทศบราซิล, โคลอมเบีย และกายอานา
นิยมตกกันเป็นเกมกีฬาและเลี้ยงเป็นปลาสวยงาม ซึ่งในบางครั้งอาจพบปะปนกันมาพร้อมกันทั้ง 3 ชนิด และขายในชื่อและราคาเดียวกัน
วิทยาลัยเทคนิคจันทบุรี สถาบันการอาชีวศึกษาภาคตะวันออก

วิทยาลัยเทคนิคจันทบุรี เป็นสถานศึกษาของรัฐในสังกัดสถาบันการอาชีวศึกษาภาคตะวันออก กระทรวงศึกษาธิการ ก่อตั้งเมื่อปี พ.ศ. 2481 ในชื่อ "โรงเรียนช่างไม้เบญจมราชูทิศ
ประวัติ.
วิทยาลัยเทคนิคจันทบุรีมีชื่อเดิมว่า "โรงเรียนช่างไม้เบญจมราชูทิศ" ตั้งอยู่ในบริเวณโรงเรียนเบญจมราชูทิศ ถนน สฤดิเดช ตำบลวัดใหม่ อำเภอเมืองจันทบุรี จังหวัดจันทบุรี เริ่มก่อตั้งเมื่อวันที่ 16 กุมภาพันธ์ พ.ศ. 2481 
โดยมีนักศึกษาคนแรก ชื่อ นายจ๋อง หนองเต่าดำ ปัจจุบันยังมีชีวิต อยู่ที่ ต.หนองบัว อ.เมืองจันทบุรี จ.จันทบุรี
ที่ตั้ง.
เลขที่ 44/3 ถนนจันทคามวิถี ตำบลตลาด อำเภอเมืองจันทบุรี จังหวัดจันทบุรี
แหล่งข้อมูลอื่น.
 แผนกวิชาช่างก่อสร้าง - วิทยาลัยเทคนิคลำพูน
ดับเบิลยูดับเบิลยูอี ยูโรเปียน แชมเปี้ยนชิพ

ดับเบิลยูดับเบิลยูอี ยูโรเปียน แชมเปี้ยนชิพ  เป็นตำแหน่งแชมป์เดี่ยวของ WWE ในช่วงปลายปี ค.ศ. 1990 และต้นปี ค.ศ. 2000 ก่อตั้งขึ้นเมื่อปี 26 กุมภาพันธ์ ค.ศ. 1997 ถึง 22 กรกฎาคม ค.ศ. 2002 นักมวยปล้ำหลาย ๆ คนได้ถือแชมป์ยูโรเปียน และแชมป์อินเตอร์คอนติเนนทัล ภายในช่วงเวลาสั้นๆ และสามคนที่ถือแชมป์ทั้งสองพร้อมกัน ได้ใช้ชื่อ Eurocontinental Champion
ประวัติ.
เข็มขัดแชมป์ WWE European Championship เดิมทีได้เป็นที่รู้จักในชื่อ World Wrestling Federation (WWF) European Championship ซึ่งก่อตั้งในปี ค.ศ. 1997 โดยมี เดอะ บริทิชบูลด็อก กลายเป็นแชมป์คนแรกจากการชนะทัวร์นาเมนต์ที่จัดขึ้นในช่วงหลายรายการในประเทศเยอรมนี ซึ่งได้เอาชนะ โอเวน ฮาร์ต ในรอบชิงชนะเลิศ เมื่อได้เข็มขัดที่ชนะมา ชอว์น ไมเคิลส์ ได้กลายเป็นแชมป์แกรนด์สแลมคนแรกของ WWE และเป็นนักมวยปล้ำคนเดียวที่ได้ทั้งแชมป์โลก WWF และแชมป์ยุโรปในเวลาเดียวกัน
ยูโรคอนติเนนทัลแชมเปี้ยนชิพ.
ในศึกสแมคดาวน์ (10 กุมภาพันธ์ ค.ศ. 2000) Kurt Angle ได้คว้าแชมป์ยูโรเปียน จากการเอาชนะ Val Venis ในศึกโนเวย์เอาท์ (2000) 17 วันต่อมา Kurt Angle เอาชนะ Chris Jericho ในการชิงแชมป์อินเตอร์คอนติเนนทัล และกลายเป็นชายคนที่สามที่จะถือเข็มขัดแชมป์อินเตอร์คอนติเนนทัล และแชมป์ยูโรเปียนทั้งสองไว้
การรวมแชมป์.
WWE European Championship ในขณะที่มันเป็นที่รู้จักกัน ต่อมาได้ถูกรวมแชมป์เข้ากับ WWE Intercontinental Championship ในแมทช์การปล้ำไต่บันไดในวันที่ 22 กรกฎาคม ค.ศ. 2002 ในขณะในแชมป์อินเตอร์คอนติเนนทัล ร็อบ แวน แดม ได้เอาชนะคว้าแชมป์แชมป์ยูโรเปียนมาจาก เจฟฟ์ ฮาร์ดี
ปลาคู้

ปลาคู้ หรือ ปลาเปคู ("ปากู") หรือที่นิยมเรียกกันในเชิงการเกษตรว่า ปลาจะละเม็ดน้ำจืด เป็นชื่อสามัญที่เรียกปลาน้ำจืดจำพวกหนึ่งในวงศ์ปลาคาราซิน (Characidae) ในวงศ์ย่อย Serrasalminae หรือวงศ์ย่อยของปลาปิรันยา
ปลาคู้มีรูปร่างโดยรวมคล้ายกับปลาปิรันยาซึ่งอยู่ในวงศ์ย่อยเดียวกัน หากแต่อยู่ต่างสกุลกัน โดยปลาคู้นั้นจะมีรูปร่างที่ใหญ่โตกว่าปลาปิรันยามาก โดยอาจยาวได้ถึง 80-110 เซนติเมตร และอาจหนักได้เกือบ 40 กิโลกรัม และมีพฤติกรรมที่ต่างกัน คือ ปลาคู้จะกินได้ทั้งพืชและสัตว์ โดยบางครั้งอาจจะขึ้นไปบนผิวน้ำเพื่อรอกินผลไม้หรือลูกไม้ที่ร่วงหล่นจากต้นได้เลย ขณะที่ปลาปิรันยาจะกินแต่เนื้อเพียงอย่างเดียว
อีกประการหนึ่งที่แตกต่างกัน คือ ฟันและกรามของปลาคู้แม้จะแข็งแรงและแหลมคม แต่ก็ไม่เป็นซี่แหลมเหมือนปลาปิรันยา และกรามล่างจะไม่ยื่นยาวออกมาจนเห็นได้ชัด
ปลาคู้มักอาศัยอยู่รวมกันเป็นฝูง กระจายพันธุ์ในลุ่มแม่น้ำขนาดใหญ่ในทวีปอเมริกาใต้เช่น อเมซอน, โอรีโนโก เป็นต้น
ปลาที่ได้ชื่อว่าเป็น ปลาคู้ จะเป็นปลาที่อยู่ในสกุล "Acnodon, Colossoma, Metynnis, Mylesinus, Mylossoma, Ossubtus, Piaractus, Tometes" และ"Utiaritichthys" 
เป็นปลาที่นิยมเลี้ยงกันเป็นปลาเศรษฐกิจในหลายส่วนของโลกรวมถึงในประเทศไทยด้วย เนื่องจากเป็นปลาที่โตได้เร็วมาก กินเก่ง กินอาหารได้ไม่เลือก อีกทั้งยังพบว่าเป็นปลาที่ช่วยในการกำจัดหอยเชอรี่อันเป็นศัตรูข้าวที่สำคัญได้อีกด้วย ประกอบกับเนื้อมีรสชาติอร่อยสามารถปรุงเป็นอาหารได้หลากหลาย อีกทั้งนิยมตกกันเป็นเกมกีฬาด้วย แต่ด้วยความแพร่หลายนี้ ทำให้กลายเป็นปัญหาของชนิดพันธุ์ต่างถิ่นในบางพื้นที่
สำหรับในประเทศไทย ชนิดของปลาคู้ที่นำเข้ามาและนิยมเลี้ยงกันอย่างแพร่หลาย คือ ปลาคู้แดง ("Piaractus brachypomus") และปลาคู้ดำ ("Colossoma macropomum") ซึ่งเป็นชนิดที่ใหญ่ที่สุด ซึ่งทั้งสองชนิดนี้ยังนิยมเลี้ยงกันเป็นปลาสวยงามด้วย
ปลาคู้ แม้จะได้ชื่อว่าไม่เป็นปลาอันตรายต่อมนุษย์เท่ากับปลาปิรันยา แต่ที่ปาปัวนิวกินีและสหรัฐอเมริกา กลับมีปลาคู้ที่มีพฤติกรรมกัดอัณฑะของผู้ที่ตกปลาหรือลงไปว่ายน้ำในแม่น้ำถึงขั้นเสียชีวิตมาแล้ว
ปลาวัวปิกาโซ

ปลาวัวปิกาโซ หรือ ปลาวัวข้าวหลามตัด (ฮาวาย: Humuhumu) เป็นปลากระดูกแข็งทะเลชนิดหนึ่ง มีชื่อวิทยาศาสตร์ว่า "Rhinecanthus aculeatus" อยู่ในวงศ์ปลาวัว (Balistidae)
มีรูปร่างกลมรีคล้ายรูปไข่ ปากมีขนาดเล็กแต่มีฟันแหลมคม ส่วนหน้าและจะงอยปากยาว มีลักษณะเฉพาะ คือ ลวดลายบนลำตัวที่จะเป็นแถบสีสดขีดไปมาเหมือนไม่ได้ตั้งใจจะให้เป็นหรือตั้งใจวาด ทั้งสีเขียวมะกอก, สีดำ, ฟ้า, เหลือง บนพื้นสีขาว แต่แลดูแล้วสวยงาม เหมือนกับภาพวาดของปาโบล ปิกาโซ จิตรกรชื่อดังระดับโลก อันเป็นที่มาของชื่อเรียก
มีความยาวเมื่อโตเต็มที่ประมาณ 25–30 เซนติเมตร พบกระจายพันธุ์ในแถบอินโด-แปซิฟิก ในน่านน้ำไทย พบได้ทางฝั่งทะเลอันดามันทางภาคใต้แต่ก็พบในปริมาณที่น้อยมาก
กินอาหารจำพวกสัตว์น้ำไม่มีกระดูกสันหลังชนิดต่าง ๆ เช่น มอลลัสคา, ครัสตาเชียน รวมทั้งปะการังและสาหร่ายด้วย โดยออกหากินในเวลากลางวัน และนอนหลับพักผ่อนตามโขดหินหรือแนวปะการังในเวลากลางคืน
นิยมเลี้ยงเป็นปลาสวยงาม โดยสามารถเลี้ยงรวมกับปลาชนิดอื่นที่มีขนาดและพฤติกรรมใกล้เคียงกันได้เป็นอย่างดี เนื่องจากแม้จะเป็นปลาก้าวร้าว แต่ก็ไม่ถึงกับดุร้ายเกินไปนัก ซึ่งผู้เลี้ยงสามารถฝึกให้กินอาหารจากมือได้ด้วย แต่ก็ต้องระวังเพราะมีฟันที่แหลมคมมาก ซึ่งปลาที่ถูกขายกันในตลาดปลาสวยงามนั้น โดยมากเป็นปลาขนาดเล็ก และนำเข้ามาจากประเทศอินโดนีเซียและทะเลฟิลิปปิน
วงศ์ปลาวัว

วงศ์ปลาวัว หรือ วงศ์ปลางัว หรือ วงศ์ปลากวาง (วงศ์: Balistidae; ; ฮาวาย: Humuhumu) เป็นวงศ์ของปลากระดูกแข็งทะเลวงศ์หนึ่ง อยู่ในอันดับปลาปักเป้า (Tetraodontiformes)
มีรูปร่างโดยรวม ลำตัวกว้างแบนเป็นทรงกลมรีคล้ายรูปไข่ ข้างตำแหน่งตาอยู่สูงบริเวณด้านบนของหัว ที่ครีบหลังอันแรกจะมีหนามแข็ง 3 อัน สามารถพับเก็บได้ และจะตั้งขึ้นได้เพื่อใช้ในการข่มขู่ศัตรู มีก้านครีบหางจำนวน 12 ก้าน และ 18 ก้านครีบที่ครีบหลัง มีเกล็ดที่ใหญ่แข็งและหนังหนา ส่วนของใบหน้ายาวและยื่นแหลมออกมา ปากมีขนาดเล็ก ภายในมีฟัน 4 ซี่ที่ด้านนอก และด้านในอีก 3 ซี่ ที่แหลมคมมาก ใช้สำหรับขบกัดสัตว์มีเปลือกต่าง ๆ กินเป็นอาหาร รวมถึงฟองน้ำ, ปะการัง, สาหร่าย หรือเม่นทะเลด้วย เช่นเดียวกับปลาปักเป้า อันเป็นปลาในอันดับเดียวกัน แต่อยู่ต่างวงศ์กัน พบกระจายพันธุ์ในทะเลเขตร้อนและเขตอบอุ่น เช่น อินโด-แปซิฟิก, หมู่เกาะฮาวาย, ทะเลแดง, มหาสมุทรอินเดีย, ทะเลอันดามัน, อ่าวไทย, ทะเลฟิลิปปิน และมหาสมุทรแอตแลนติก
ตาของปลาวัวสามารถกลอกกลิ้งไปมาได้ อันเป็นลักษณะเฉพาะ โดยปกติแล้ว เป็นปลาที่มีอุปนิสัยดุร้าวก้าวร้าวมาก มักไล่กัดปลาอื่นหรือแม้แต่พวกเดียวกันเองที่รุกล้ำเข้ามาในถิ่นที่อยู่อาศัย เป็นปลาที่จะหากินและอาศัยอยู่ในแนวปะการัง มีพฤติกรรมหากินโดยซอกซอนหากินเอาในแนวปะการังในเวลากลางวัน และนอนหลับพักผ่อนในเวลากลางคืน เป็นปลาที่ว่ายน้ำได้รวดเร็วมากโดยใช้ครีบหลัก ๆ ทั้ง 2 ครีบในด้านบนและด้านล่างของลำตัว ขณะที่ครีบหางใช้เป็นตัวควบคุมทิศทาง
เป็นปลาที่มีพฤติกรรมผสมพันธุ์วางไข่ โดยวางไข่ตามพื้นในรังซึ่งตัวผู้จะทำหน้าที่เฝ้าระวัง ซึ่งบางชนิดจะมีนิสัยดุร้ายมากในช่วงนี้
โดยมากแล้วเป็นปลาที่มีสีสันและลวดลายสวยงามสดใสมาก จึงเป็นที่นิยมมากของนักดำน้ำและนิยมเลี้ยงเป็นปลาสวยงามด้วย แต่ว่าเป็นปลาที่ดุร้ายมาก สามารถพุ่งเข้ากัดจนเป็นแผลเหวอะหรือไล่มนุษย์ซึ่งเป็นสัตว์ที่ใหญ่กว่ามากได้อย่างไม่เกรงกลัว
มีขนาดความยาวโดยเฉลี่ยประมาณ 25–50 เซนติเมตร โดยมีชนิดที่ใหญ่ที่สุด คือ ปลาวัวไททัน ("Balistoides viridescens") ที่ใหญ่ได้ถึง 75 เซนติเมตร หรือราว 1 เมตร และนับเป็นชนิดที่อันตรายมาก เพราะมีรายงานการกัดและไล่นักดำน้ำมาแล้วในหลายที่
การจำแนก.
แบ่งออกได้เป็น 12 สกุล ประมาณ 40 ชนิด
ปลาวัวดำ

ปลาวัวดำ  เป็นปลาทะเลชนิดหนึ่ง มีชื่อวิทยาศาสตร์ว่า "Odonus niger" อยู่ในวงศ์ปลาวัว (Balistidae) จัดเป็นปลาเพียงชนิดเดียวที่อยู่ในสกุล "Odonus"
ลักษณะ.
มีลำตัวแบนข้างเป็นรูปไข่ ครีบหางเว้าลึกเป็นรูปพระจันทร์เสี้ยวมีปลายเรียว ตัวมีสีน้ำเงินอมเทา ปากมีลายคาดสีน้ำเงินถึงครีบอกและตา ขอบเกล็ดเป็นตารางเห็นได้ชัด ครีบหลังและครีบก้นมีขอบสีน้ำเงิน มีส่วนหัวที่ใหญ่ปลาวัวสกุลอื่น ๆ แม้ครีบต่าง ๆ จะมีขนาดเล็กทำให้ว่ายน้ำได้ไม่เร็วนัก แต่ก็คล่องแล่ว กินกุ้ง, หอย, ปู และสัตว์หน้าดินต่าง ๆ รวมถึงฟองน้ำและแพลงก์ตอน เป็นอาหาร
มีขนาดใหญ่ที่สุดประมาณ 50 เซนติเมตร แต่มีขนาดโดยเฉลี่ยประมาณ 30 เซนติเมตร 
ที่อยู่.
อาศัยในแนวปะการังของแถบอินโด-แปซิฟิก พบได้ตั้งแต่ความลึก 0–35 เมตร ตั้งแต่ชายฝั่งทวีปแอฟริกาในด้านแอฟริกาใต้, ทะเลแดง, นิวแคลิโดเนีย และเกรตแบร์ริเออร์รีฟ ในน่านน้ำไทยพบได้ในฝั่งของทะเลอันดามัน และทะเลอ่าวไทย ปากอ่าวปัตตานี แต่เป็นปลาที่พบได้น้อยมาก 
เป็นปลาที่ใช้ตกและบริโภคได้ เนื้อมีรสชาติดี และนิยมเลี้ยงเป็นปลาสวยงาม นับว่าเป็นปลาวัวอีกชนิดหนึ่งที่เลี้ยงได้ง่าย แต่ไม่ควรเลี้ยงรวมกับสัตว์ไม่มีกระดูกสันหลังอย่างอื่น เพราะจะถูกกินเป็นอาหารได้ และควรเลี้ยงในตู้ที่มีความจุน้ำขนาดใหญ่
อัครทูตสวรรค์ราฟาเอล

ราฟาเอล หรืออิสรอฟีล ("Rāfāʾēl", "พระเจ้าเป็นผู้ทรงรักษา" "พระเจ้าทรงรักษา" "พระเจ้าได้โปรดรักษา", ‎, "Isrāfīl") เป็นอัครทูตสวรรค์ตามความเชื่อในศาสนายูดาห์ ศาสนาคริสต์ และศาสนาอิสลาม เชื่อกันว่าเป็นผู้ทำหน้าที่รักษาโรค
ศาสนาคริสต์.
เรื่องราวของอัครทูตสวรรค์ราฟาเอลปรากฏครั้งแรกในหนังสือโทบิตซึ่งเป็นคัมภีร์อธิกธรรม ว่า โทบิตเป็นชาวอิสราเอลที่ถูกจับมาเป็นเชลยที่นครนีนะเวห์ โทบิตเป็นผู้ชอบธรรมเฉพาะพระพักตร์พระเจ้า แต่แม้จะทำดีช่วยเหลือเพื่อนร่วมชาติ ช่วยฝังศพคนตาย แต่โทบิตกลับหมดสิ้นทรัพย์สินเงินทองแถมยังตาบอด พระเจ้ามอบหมายให้ทูตสวรรค์ราฟาเอลเป็นผู้ช่วยเหลือโทบียาห์บุตรชายโทบิตระหว่างเดินทางไปเอาเงินที่ฝากไว้กับเพื่อนต่างเมืองเมื่อ 20 ปีก่อน ตลอดการเดินทางท่านคุ้มครองโทบียาห์ให้พ้นจากอันตรายต่าง ๆ และหาภรรยาที่ดีให้ จนกลับมาหาโทบิตและมารดาได้สำเร็จ ท่านได้บอกวิธีรักษาดวงตาแก่โทบียาห์จนทำให้โทบิตหายจากการตาบอด คริสต์ศาสนิกชนบางนิกายจึงนับถือว่าราฟาเอลเป็นนักบุญองค์อุปถัมภ์ผู้เดินทางและแพทย์
ศาสนาอิสลาม.
อิสรอฟีล ในความเชื่อของศาสนาอิสลาม คือ มลาอีกัตตนหนึ่งในสิบตนที่สำคัญที่สุด มีหน้าที่เป่าแตรสองครั้ง การเป่าครั้งแรกเป็นการประกาศจุดจบของโลก สิ่งมีชีวิตทั้งสิ้นจะตกใจ และจะม้วยมรณะ เมื่อเป่าครั้งที่สองทุกชีวิตที่ได้ตายไปแล้วทั้งหมดในอดีตก็จะถูกทำให้ฟื้นคืนชีพขึ้นมาอีกครั้ง เพื่อไปชุมนุมที่อัลมะฮ์ชัร
ปลาวัวลายส้ม

ปลาวัวลายส้ม หรือ ปลาวัวหางเหลือง  เป็นปลาทะเลชนิดหนึ่ง มีชื่อวิทยาศาสตร์ว่า "Balistapus undulatus" อยู่ในวงศ์ปลาวัว (Balistidae) เป็นเพียงชนิดเดียวนั้นที่อยู่ในสกุล "Balistapus"
ลักษณะลำตัวแบนทางด้านข้างตาเล็กอยู่เยื้องขึ้นไปใกล้ส่วนหลัง ปากมีขนาดเล็ก ครีบหลังมี 2 ตอนแยกออกจากกัน ตอนหน้ามีก้านครีบแข็งตอนหลังเป็นครีบอ่อนโค้งไปตามแนวลำตัว เช่นเดียวกับครีบก้น ครีบหูเล็กครีบท้องสั้นครีบหางปลายตัดและเว้าตรงกลางเพียงเล็กน้อย โดยที่ครีบหลังอันหน้าสุดได้ลดรูปไปเหลือเป็นเพียงก้านครีบแข็งอันเดียวมองเห็นได้ชัด มีลักษณะคล้ายกับเขาสัตว์ ซึ่งเป็นเอกลักษณะเฉพาะ
มีขนาดความยาวเมื่อโตเต็มที่ประมาณ 30 เซนติเมตร พื้นผิวลำตัวเป็นสีเขียวไพรและมีลายคาดสีส้มตามแนวเฉียงจากปากและหลังลงมายังครีบก้นและหางจำนวนประมาณ18-20 เส้นครีบหลังตอนท้ายและครีบก้นมีก้านครีบอ่อนสีส้ม ครีบหางสีส้มสลับลายเส้นสีน้ำเงินตรงโคนหางก่อนถึงครีบหางมีปานสีดำ
พบกระจายพันธุ์อยู่ตามแนวปะการังและกองหินใต้น้ำทางของมหาสมุทรอินเดีย โดยไม่พบในอ่าวไทย พบได้ตั้งแต่ความลึกประมาณ 2-50 เมตร เป็นปลาวัวอีกชนิดหนึ่งที่นิยมเลี้ยงเป็นปลาสวยงาม
23310 ศิริวัน

23310 ศิริวัน  เป็นดาวเคราะห์น้อยดวงหนึ่งในแถบดาวเคราะห์น้อยของระบบสุริยะ มีคาบการโคจร 1240.4205508 วัน (3.40 ปี) ค้นพบเมื่อวันที่ 4 มกราคม พ.ศ. 2544
23310 ศิริวัน ตั้งชื่อจากนามสกุลของนางสาวณัฐนรี ศิริวัน นักเรียนโรงเรียนเตรียมอุดมศึกษาในขณะนั้น ที่เป็นหนึ่งในสามสมาชิกกลุ่มตัวแทนประเทศไทย ไปประกวดโครงงานของนักวิทยาศาสตร์รุ่นเยาว์ งาน Intel International Science and Engineering Fair หรือ ISEF ที่สหรัฐอเมริกา เรื่องรูปแบบการหุบของใบไมยราบ ซึ่งได้อันดับ 1 ของโลก เมื่อปี พ.ศ. 2550
พระสมุห์เจือ ปิยสีโล

พระสมุห์เจือ ปิยสีโล เป็นพระเกจิอาจารย์ อดีตรองเจ้าอาวาสวัดกลางบางแก้ว 
ประวัติ.
พระสมุห์เจือ ปิยสีโล เกิดเมื่อวันที่ 15 พฤษภาคม พ.ศ. 2468 ณ บ้านท้ายคุ้ง ตำบลไทยยาวาส อำเภอนครชัยศรี จังหวัดนครปฐม ตรงกับปลายรัชสมัยพระบาทสมเด็จพระมงกุฎเกล้าเจ้าอยู่หัว บิดา-มารดา ชื่อ นายแพและนางบู่ เนตรประไพ เมื่อครั้นวัยเยาว์ ท่านเรียนจบชั้นประถมศึกษาปีที่ 4 จากโรงเรียนวัดประชานาถ (วัดโคกแขก) แล้วมาช่วย ครอบครัวทำนา หาเลี้ยงชีพ จนอายุ 26 ปี จึงกราบลาบิดามารดาไปอุปสมบทเป็นพระภิกษุ ณ พัทธสีมาวัดกลางบางแก้ว โดยมีพระพุทธวิถีนายก (เพิ่ม ปุญฺญวสโน) เจ้าอาวาสวัดกลางบางแก้ว เป็นพระอุปัชฌาย์, พระธรรมธรมูล วัดกลางบางแก้ว เป็นพระกรรมวาจาจารย์ และพระครูพุทธไชยศิริ (ผูก) วัดใหม่สุประดิษฐาราม เป็นพระอนุสาวนาจารย์ หลังจากอุปสมบทแล้วท่านก็มา ศึกษาเล่าเรียนพระปริยัติธรรมอย่างมุ่งมั่น สามารถสอบได้นักธรรมชั้นตรี-โท-เอก และได้รับตำแหน่งรองเจ้าอาวาสวัดกลางบางแก้วเมื่อปี พ.ศ. 2528 หลงจากที่ปฏิเสธตำแหน่งเจ้าอาวาสมาครั้งหนึ่ง 
หลวงปู่ท่านได้สร้างวัตถุมงคลมากมาย มีทั้งเบี้ยแก้ และทางด้านแคล้วคลาด เมตตามหานิยม ป้องกันคุณไสยต่าง ๆ นอกจากนี้ท่านยังสร้างวัตถุมงคลต่าง ๆ แจกให้กับลูกศิษย์ เช่น หลวงปู่เจือ รุ่น 1 พ.ศ. 2534 เนื้อเงิน เนื้อกะไหล่ทอง รูปหล่อลอยองค์ รูปเหมือนบูชา พระพิฆเนศวรบูชา พระกริ่งนเรศวรตรึงไตรภพ พระพิมพ์ปรกโพธิ์เนื้อผง พระนางพญาสะดุ้งกลับเนื้อผงขมิ้นเสก และเนื้อดินเผา พระพิมพ์เศียรโล้น พระพิมพ์ซุ้มแหลม พระขุนแผนเคลือบ เหรียญหล่อหลวงปู่เจือ พระปิดตา เนื้อผง ผ้ายันต์และยาจินดามณี แต่น่าเสียดายที่ท่านได้ถึงแก่มรณภาพอย่างกะทันหันเมื่อวันที่ 29 ธันวาคม พ.ศ. 2552 สิริอายุได้ 84 ปี 58 พรรษา
วงศ์ปลาวัวจมูกสั้น

วงศ์ปลาวัวจมูกสั้น (วงศ์: Triacanthidae,) เป็นวงศ์ของปลาทะเลกระดูกแข็งวงศ์หนึ่ง อยู่ในอันดับปลาปักเป้า (Tetraodontiformes)
มีรูปร่างและลักษณะโดยรวมคล้ายกับปลาในวงศ์ปลาวัว (Balistidae) หรือวงศ์ปลาวัวจมูกยาว (Monacanthidae) ซึ่งเป็นปลาที่อยู่ต่างวงศ์กัน แต่อยู่ในอันดับเดียวกัน คือ มีผิวที่หยาบเหนียว หรือเป็นแผ่นกระดูกหนาเรียงติดต่อกัน มีฟันแหลมคมต่อกันเป็นแผ่น ใช้สำหรับแทะเล็มหาอาหารจำพวกครัสตาเชียนหรือหอยหรือสัตว์น้ำขนาดเล็กต่าง ๆ ตามแนวปะการังและพื้นทะเล มีก้านครีบหลังก้านแรกเป็นแท่งกระดูกใหญ่ ซึ่งแหลมและแข็งแรงคล้ายเขาสัตว์ ซึ่งสำหรับปลาในวงศ์ปลาวัวจมูกสั้นแล้ว จะมีเงี่ยง 2 เงี่ยงที่แหลมคมและแข็งแรงบริเวณส่วนหน้าอกยื่นออกมาแหลมยาวอย่างเห็นได้ชัดเจน ซึ่งสามารถใช้จับตั้งวางกับพื้นได้ อันเป็นที่มาของชื่อเรียกในภาษาอังกฤษ
ครีบหลังมีก้านครีบ 20-26 ก้าน ขณะที่ครีบก้นมีก้านครีบ 13-22 ก้าน
มีส่วนหน้าและจะงอยปากที่สั้นทู่กว่าเมื่อเทียบกับปลาใน 2 วงศ์ข้างต้นอย่างเห็นได้ชัด มีขนาดโดยเฉลี่ยประมาณ 15-30 เซนติเมตร เป็นปลาที่มักพบในแนวปะการังและบริเวณใกล้ชายฝั่งหรือตามปากแม่น้ำ ในเขตร้อนหรือเขตอบอุ่นของอินโดแปซิฟิก ซึ่งในบางชนิดอาจปรับตัวให้เข้ากับน้ำกร่อยได้ด้วย
ซึ่งคำว่า Triacanthidae ซึ่งใช้เป็นชื่อทางวิทยาศาสตร์มาจากภาษากรีก คำว่า "Tri" หมายถึง "สาม" ผสมกับคำว่า "Akantha" ซึ่งหมายถึง "หนาม"
ปก พอลกุณ

ปก พอลกุณ หรือปก กุณ (Poc Khun) หรือพระพิเศษพานิช หรือวิบูล ปกมนตรี เป็นชาวกัมพูชาที่มีบทบาทโดดเด่นในการจัดตั้งขบวนการเขมรอิสระเพื่อต่อต้านการปกครองกัมพูชาของฝรั่งเศส และมีความสัมพันธ์ที่ใกล้ชิดกับไทย
ประวัติ.
ปก พอลกุณเป็นบุตรของออกญามหามนตรี อดีตเสนาบดีกระทรวงวังของกัมพูชา สมรสกับฉอ้อน อภัยวงศ์ น้องสาวของควง อภัยวงศ์ เป็นผู้ก่อตั้งเขมรอิสระขึ้นที่กรุงเทพฯ ในระหว่างกรณีพิพาทอินโดจีนฝรั่งเศสเพื่อแสดงความบริสุทธิ์ใจว่าไม่ได้เป็นสายลับของฝรั่งเศสในไทย ฐานกำลังที่สำคัญของกลุ่มนี้อยู่ที่พระตะบองและเสียมราฐ ผู้ร่วมทีมที่สำคัญคือ เต๊าะ ลิ้มตระกูล, ดาบ ฌวน (หรือ "ชวน เข็มเพชร"), ฮุล วงษานุภาพ และเมมวน (หรือ "แม่ม้วน") เมื่อไทยได้เข้ามาปกครองพระตะบอง เสียมราฐและสตึงแตรง ปก พอลกุณได้รับเลือกตั้งเป็นสมาชิกสภาผู้แทนราษฎรจังหวัดพระตะบองอยู่ระยะหนึ่งก่อนที่ไทยจะคืนดินแดนนี้ให้ฝรั่งเศส
อย่างไรก็ตาม เขมรอิสระของปก พอลกุณล่มสลายลงใน พ.ศ. 2489 เนื่องจากความขัดแย้งภายในกลุ่ม และฝ่ายไทยหันไปสนับสนุนกลุ่มของดาบ ฌวนแทน ต่อมาเมื่อมีการจัดตั้งคณะกรรมการปลดปล่อยแห่งชาติเขมร ปก พอลกุณได้รับเชิญมาเป็นประธานเมื่อเดือนกรกฎาคม พ.ศ. 2492 ซึ่งเป็นช่วงที่มีความขัดแย้งระหว่างกลุ่มของดาบ ฌวนกับฝ่ายที่นิยมเวียดมิญ จนกระทั่ง ต้นปีพ.ศ. 2493 ปก พอลกุณได้ลาออกจากประธานคณะกรรมการหลังถูกกล่าวหาว่ายักยอกเงินสำหรับนำไปซื้ออาวุธที่กรุงเทพฯ หลังจากที่กลุ่มของดาบ ฌวน มอบตัวต่อฝ่ายฝรั่งเศสไม่นานนัก และไม่ได้มีบทบาทในขบวนการเขมรอิสระอีก
โซ่อาหาร

โซ่อาหาร  เป็นลำดับเชื่อมโยงเส้นตรงและกลมในสายใยอาหารโดยเริ่มจากพืชและต่อด้วยสัตว์กินพืชจากนั้นจะเกิดการกินเป็นทอดๆ โซ่อาหารแตกต่างจากสายใยอาหาร เพราะสายใยมีเครือข่ายความสัมพันธ์การกินที่ซับซ้อน แต่โซ่อาหารมีเส้นทางการกินเป็นเส้นตรงและรูปทรงวงกลมเท่านั้น ตัววัดทั่วไปที่ใช้บอกจำนวนโครงสร้างเชิงอาหารของสายใยอาหารคือ ความยาวโซ่อาหาร ในรูปแบบง่ายที่สุด ความยาวของโซ่อาหาร คือ จำนวนเชื่อมโยงระหว่างผู้บริโภคกับฐานของสายใย และความยาวโซ่เฉลี่ยของสายใยทั้งหมด คือ ค่าเฉลี่ยเลขคณิตของความยาวโซ่ทั้งหมดในสายใยอาหาร 
โซ่อาหารปรากฏครั้งแรกในหนังสือตีพิมพ์เมื่อ ค.ศ. 1927 โดย ชาร์ลส์ เอลตัน ผู้เดียวกับที่นำเสนอแนวคิดห่วงโซ่อาหารและสายใยอาหาร
พระมงคลวิสุทธิ์ (สุภา กนฺตสีโล)

หลวงปู่สุภา กนฺตสีโล (17 กันยายน พ.ศ. 2439 - 2 กันยายน พ.ศ. 2556) ท่านเป็นอดีตเจ้าอาวาสวัดสีลสุภาราม ท่านเป็นศิษย์ของหลวงปู่ศุข วัดปากคลองมะขามเฒ่า และ พระอาจารย์สีทัตต์ วัดท่าอุเทน จังหวัดนครพนม เป็นพระเถระคณาจารย์ที่มีพรรษาแก่กล้า และมีอายุยืนถึง 116 ปี 98 พรรษา ตั้งแต่แผ่นดินรัชกาลที่ 5 นับเป็นเวลาถึง 5 แผ่นดิน และเชี่ยวชาญพุทธาคมมากที่สุดรูปหนึ่งในรูปปัจจุบัน พระเครื่องที่ออกนามในวัดสารอด รุ่นเสด็จกลับ เป็นพระเครื่องที่ได้รับความนิยมสูงสุดของท่านเช่นเดียวกับเครื่องราง แมงมุมเรียกทรัพย์ และ จระเข้อาคม อันขึ้นชื่อลือชา
ประวัติ.
พระมงคลวิสุทธิ์ (หลวงปู่สุภา กนฺตสีโล) ท่านเกิดเมื่อวันที่ 17 กันยายน พ.ศ. 2439 ในแผ่นดินพระบาทสมเด็จพระจุลจอมเกล้าเจ้าอยู่หัว ณ บ้านคำบ่อ ตำบลคำบ่อ อำเภอวาริชภูมิ จังหวัดสกลนคร โยมบิดาชื่อ ขุนพลภักดี ผู้ใหญ่บ้านคำบ่อ โยมมารดาชื่อ นางสอ วงศ์คำภา มีพี่น้องร่วมบิดามารดากัน 8 คน ท่านเป็นคนที่ 6 เมื่อมีอายุได้ 9 ขวบตรงกับปี พ.ศ. 2448 บิดามารดาจึงนำไปบรรพชาเป็นสามเณร โดยมีพระอาจารย์สวน เจ้าอาวาสวัดในหมู่บ้านคำบ่อ เป็นพระอุปัชฌาย์ ได้เดินทางไปศึกษาไปเรียนหนังสือคัมภีร์มูลกัจจายน์ที่วัดไพร่ใหญ่ จังหวัดอุบลราชธานี ใช้เวลาศึกษาคำภีร์มูลกัจจายน์อยู่ที่วัดไพร่ใหญ่อยู่หลายปี ในปี พุทธศักราช 2459 ท่านได้อุปสมบท ณ ภูเขาควาย ประเทศลาว โดมีพระอาจารย์สีทัตต์เป็นพระอุปัชฌาย์ ได้รับฉายาว่า กนฺตสีโล 4 พรรษาเต็มแห่งการเดินธุดงค์ตามป่าเขาลำเนาไพรพอถึงปี พ.ศ. 2463 ท่านได้กราบลาพระอาจารย์สีทัตต์ไปศึกษาพุทธาคมกับ หลวงปู่ศุข วัดปากคลองมะขามเฒ่า ตามที่พระอาจารย์สีทัตต์แนะนำได้รับการอบรมสั่งสอนด้านวิปัสสนากรรมฐานและพุทธาคมเป็นเวลาถึง 3 ปีเต็ม ได้รำเรียนวิชาอาคมและการสร้างเครื่องรางของขลังต่าง ๆ นอกจากนี้ท่านยังธุดงค์ข้ามไปยัง ประเทศเขมร ลาว พม่า จีน อินเดีย และอัฟกานิสถาน ได้ศึกษาและเปลี่ยนวิชากับพระเกจิอาจารย์ชื่อดังอีกหลายท่าน อาทิ หลวงพ่อเดิม วัดหนองโพ, หลวงพ่อจาด วัดบางกะเบา, หลวงพ่อจง วัดหน้าต่างนอก, หลวงพ่อทบ วัดชนแดน, หลวงพ่อโอภาสี เป็นต้น
มรณภาพ.
มรณภาพด้วยวัย 116 ปี ที่วัดคอนสวรรค์ จังหวัดสกลนคร อันเป็นวัดบ้านเกิด หลังอาพาธด้วยโรคชรามานานร่วม 2 ปี แพทย์ รพ.สกลนคร ตรวจพบลิ้นหัวใจรั่ว น้ำท่วมปอด นอนพักรักษาตัวที่โรงพยาบาลนาน 3 เดือน ก่อนอนุญาตให้กลับวัดตามความประสงค์ของหลวงปู่ กระทั่งมรณภาพอย่างสงบในเดือนเกิดพอดี
ลิลี คอลลินส์

ลิลี เจน คอลลินส์  เกิดเมื่อวันที่ 18 มีนาคม ค.ศ.1989 เป็นนักแสดง, นางแบบ และนักเขียนชาวอังกฤษ เธอเป็นลูกสาวของฟิล คอลลินส์ นักร้องชายชื่อดัง
ประวัติ.
ลิลี เจน คอลลินส์ เป็นลูกสาวของฟิล คอลลินส์นักร้องชื่อดังและจิลล์ นิโคล เทเวอแมน เธอเป็นทั้งคนเขียน นักแสดง นางแบบ และอีกมากมายในวงการทั้งหลาย
การแสดงและผลงาน.
คอลลินส์เป็นนักแสดงที่มีชื่อเสียง เธอก้าวสู่วงการตั้งแต่ยังเด็กเรื่อง Growing Paints โดยเธอไม่ได้เป็นแค่นักแสดงแต่เธอยังเขียนนิตยสารมากมายทั้ง Seventeen และ Cleo เธอเล่นเป็นลูกสาวของ Sandra Bullock ในภาพยนตร์เรื่อง The Blind Side และหลานสาวนักบวชใน Priest ที่นำแสดงโดยดาราชื่อดัง Paul Bettany รวมไปถึงนางเอกใน Abduction ซึ่งได้นักแสดงชื่อดัง Taylor Lautner มาร่วมด้วย (และต่อมาเป็นแฟนกันก่อนจะเลิกกันหลังจากที่หนังฉายไม่นาน) ซึ่งในปี 2012 เธอยังมีหนังที่สร้างจากนิทานเรื่อง Snow White ในภาพยนตร์ Mirror Mirror โดยผู้กำกับชื่อดัง Tarsem Singh ซึ่งใครที่อยากติดตามผลงานเธออีกในปี 2013 เธอได้มีภาพยนตร์ที่สร้างจากนวนิยายชุด The Mortal Instruments : City Bones อีกด้วย
ลิกาเมนตุม เทเรส เฮปาติส

ในทางกายวิภาคศาสตร์ ลิกาเมนตุม เทเรส เฮปาติส  หรือ เอ็นกลมยาวของตับ  เป็นเนื้อเยื่อลักษณะยาวคล้ายเส้นเชือกบริเวณขอบด้านบนของเอ็นรูปเคียวของตับ (falciform ligament of the liver) ในทางกายวิภาคศาสตร์เอ็นนี้เป็นเส้นแบ่งตับออกเป็นกลีบซ้ายและกลีบขวา ลิกาเมนตุม เทเรส เฮปาติสมีจุดเกาะปลายที่สะดือ เอ็นนี้เป็นตำแหน่งสำคัญของพื้นผิวด้านในของผนังหน้าท้องด้านหน้า
ลิกาเมนตุม เทเรส เฮปาติสเป็นส่วนเหลืออยู่ของหลอดเลือดดำสะดือ (umbilical vein) ในระยะทารกในครรภ์หลอดเลือดดำสะดือทำหน้าที่รับเลือดจากรกมายังทารก เมื่อทารกคลอดและหายใจเองได้หลอดเลือดดำสะดือก็จะค่อยๆ หดตัวลง โดยในระยะหลังคลอดจนถึงอายุ 1-2 เดือนหลอดเลือดดำสะดือจะยังคงอยู่ แล้วจึงหดลงกลายเป็นเนื้อเยื่อเส้นใยเรียกว่าลิกาเมนตุม เทเรส เฮปาติส เอ็นนี้พบเฉพาะในสัตว์เลี้ยงลูกด้วยนม
การปรับตัวต่อการเปลี่ยนแปลงสภาพภูมิอากาศ

การปรับตัวต่อการเปลี่ยนแปลงสภาพภูมิอากาศ  หมายถึง การปรับตัวและสิ่งรอบๆตัว รวมถึงชุมชนให้มีความสามารถในการรับมือและสร้างภูมิคุ้มกันต่อสภาพภูมิอากาศที่เปลี่ยนแปลงไป รวมถึงการสร้างโครงสร้างพื้นฐานต่างๆเพื่อรับมือต่อสถานการณ์และสภาพปัญหา การปรับตัวต่อการเปลี่ยนแปลงสภาพภูมิอากาศมีความหมายแตกต่างจากการบรรเทาผลกระทบ ซึ่งมักเข้าใจผิดในความหมายอยู่เสมอ อย่างไรก็ตาม การบรรเทาผลกระทบและการปรับตัวมีความสัมพันธ์ในเชิงผกผัน กล่าวคือ หากการบรรเทาผลกระทบเป็นไปอย่างมีประสิทธิภาพมาก การปรับตัวก็จะมีความจำเป็นและใช้ทรัพยากรน้อยลง 
การปรับตัวต่อการเปลี่ยนแปลงสภาพภูมิอากาศ เริ่มได้รับความสนใจจากทั่วโลก โดย คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ ได้จัดตั้งคณะทำงานกลุ่มที่ 2 (Working Group 2) รับผิดชอบด้านผลกระทบ การปรับตัว และความอ่อนไหว (Impact Adaptation and Vulnerability) โดยคณะทำงานได้ระบุว่าการปรับตัวเป็นนโยบายที่จำเป็นต้องผลักดันเพื่อลดผลกระทบที่จะเกิดขึ้นจากการเปลี่ยนแปลงสภาพภูมิอากาศ 
ในประเทศอังกฤษ มีการให้ข้อมูลการปรับตัวต่อการเปลี่ยนแปลงสภาพภูมิอากาศในเว็บไซต์ของรัฐบาล โดยระบุว่าอังกฤษต้องเตรียมปรับตัวรับมือในปัญหา น้ำท่วม ภัยแล้ง และปัญหาคลื่นความร้อน โดยมีรายละเอียดการปรับตัวตามเอกสาร Mayor’s Climate Change Adaptation Strategy
รังสีแคโทด

รังสีแคโทด  คือกระแสของอิเล็กตรอนที่สังเกตได้ในท่อสุญญากาศ ถ้าเราติดตั้งอิเล็กโทรดสองชุดเข้ากับท่อแก้วที่เป็นสุญญากาศแล้วจ่ายโวลต์เข้าไป จะสังเกตได้ว่าแก้วทางฝั่งตรงข้ามของอิเล็กโทรดขั้วลบจะเรืองแสง ซึ่งเกิดจากการปลดปล่อยอิเล็กตรอนและเดินทางตั้งฉากกับแคโทด (คือขั้วอิเล็กโทรดที่เชื่อมต่อกับขั้วลบของแรงดันจ่าย) ปรากฏการณ์นี้สังเกตพบครั้งแรกโดย โจฮันน์ ฮิตทอร์ฟ นักฟิสิกส์ชาวเยอรมันเมื่อปี ค.ศ. 1869 ต่อมาในปี ค.ศ. 1876 ยูจีน โกลด์สไตน์ ตั้งชื่อให้ว่า "kathodenstrahlen" หรือรังสีแคโทด
ปี ค.ศ. 1897 เจ. เจ. ทอมสัน นักฟิสิกส์ชาวอังกฤษ พิสูจน์ว่ารังสีนี้ประกอบด้วยอนุภาคประจุลบซึ่งไม่เคยรู้จักมาก่อน ต่อมาจึงมีการตั้งชื่ออนุภาคนี้ว่า "อิเล็กตรอน" หลอดรังสีแคโทด (Cathode ray tube หรือ CRT) เป็นท่อใช้ควบคุมการหักเหของลำอิเล็กตรอนโดยอาศัยสนามแม่เหล็กหรือสนามไฟฟ้า เพื่อใช้สร้างภาพบนจอโทรทัศน์ยุคเก่า ที่เรียกกันว่า จอ CRT
อัพจี

อัพจี 
เป็นค่ายเพลงย่อยในเครือจีเอ็มเอ็ม แกรมมี่ โดยมี ต่อ "แสนคม สมคิด" เป็นกรรมการผู้จัดการในสังกัดอัพจี สร้างสรรค์ผลงานในแนวป๊อปร็อคเป็นหลัก
ด้วยนิยามว่าเป็น ค่ายดนตรีที่บ่มเพาะเมล็ดพันธุ์ร็อกให้เติบโตไปบนเส้นทางสายดนตรี ที่มุ่งสู่ความเป็นร็อกสตาร์ ภายใต้สโลแกน "อัพจี ฝันของนักดนตรีตัวจริง"
วงศ์ปลาวัวจมูกยาว

วงศ์ปลาวัวจมูกยาว หรือ วงศ์ปลาตะไบ (วงศ์: Monacanthidae,) เป็นวงศ์ของปลากระดูกแข็งในอันดับปลาปักเป้า (Tetraodontiformes) วงศ์หนึ่ง
มีรูปร่างโดยรวม คือ มีผิวหนังที่หยาบ มีเกล็ดเล็กละเอียดปกคลุมทั้งตัว ครีบหลังแบ่งเป็น 2 ตอน มีก้านครีบหลังก้านแรกเป็นแท่งกระดูกใหญ่ ซึ่งแหลมและแข็งแรงคล้ายเขาสัตว์ ซึ่งสามารถใช้ยกขึ้นเพื่อป้องกันตัวเองได้ ครีบหลังตอนที่ 2 เป็นครีบที่อ่อนนุ่ม ครีบท้องลดรูปไปโดยที่ก้านครีบก้านแรกเป็นเงี่ยงแข็ง ครีบก้นยาว ครีบหางกลมเป็นรูปพัด มีฟันในขากรรไกรด้านนอก 3 ชุด และด้านใน 2 ชุด มีจุดเด่น คือ ในบางสกุลมีจะงอยปากยื่นนยาวออกมาคล้ายท่อหรือหลอด ใช้สำหรับซอกซอนหาอาหารในแนวปะการัง และมีรูปร่างที่เรียวยาวอย่างเห็นได้ชัด 
โดยมากแล้วเป็นปลาที่มีขนาดเล็ก มีความยาวโดยเฉลี่ยเมื่อโตเต็มที่ประมาณ 60 เซนติเมตร โดยชนิดที่ใหญ่ที่สุดยาวได้ถึง 110 เซนติเมตร พบทั้งหมด 26 สกุล ราว 107 ชนิด กระจายพันธุ์ในมหาสมุทรแอตแลนติก, แปซิฟิก และมหาสมุทรอินเดีย
เป็นปลาที่อาศัยอยู่ตามแนวปะการังหรือตามกอสาหร่ายที่มีกระแสน้ำไหลอ่อน ๆ ในระดับความลึกไม่เกิน 30 เมตร โดยหากินสัตว์น้ำที่ไม่มีกระดูกสันหลังเหมือนกับปลาในวงศ์อื่นในอันดับเดียวกัน โดยจะกินปะการังเขากวาง ("Acropora" spp.) เป็นอาหารหลัก หากินในเวลากลางวัน และนอนหลับในแนวปะการังในเวลากลางคืน มีการแพร่พันธุ์โดยการวางไข่ในแหล่งน้ำกร่อย มีตัวผู้เป็นผู้ดูแล
เป็นปลาที่เป็นที่นิยมชื่นชอบถ่ายรูปของนักดำน้ำอีกจำพวกหนึ่ง ซึ่งไม่มีอุปนิสัยดุร้ายก้าวร้าวเหมือนปลาในวงศ์ปลาวัว (Balistidae) และยังนิยมเลี้ยงเป็นปลาสวยงามได้ด้วย
อีกทั้งใน[[อาหารเกาหลี]] ยังสามารถทำเป็น[[อาหารทานเล่น|อาหารรับประทานเล่น]]ได้ด้วย โดยแปรรูปเป็น[[ขนมขบเคี้ยว|ขนมอบแห้ง]]เรียกว่า "จุยโป" (쥐포) และในอดีตมีการใช้หนังของปลาในวงศ์ปลาวัวจมูกยาวนี้ทำ[[เรือ]][[ไม้]]ด้วย
โดยคำว่า Monacanthidae ที่ใช้เป็น[[ชื่อวิทยาศาสตร์|ชื่อวงศ์ในทางวิทยาศาสตร์]]นั้น มาจาก[[ภาษากรีก]]คำว่า "Monos" หมายถึง เดี่ยว หรือ อันเดียว ผสมกับคำว่า "Akantha" หมายถึง หนาม
การจำแนก (สกุล).
[[หมวดหมู่:แม่แบบคอมมอนส์หมวดหมู่ไม่มีข้อมูลบนวิกิสนเทศ]]